AIE ออลไทม์ไฮ! ลุ้นกำไรปีนี้ 592 ลบ. โบรกฯให้เป้า 2.76 บ.
AIE ออลไทม์ไฮ! “ไบโอดีเซลเพิ่ม-จัดการวัตถุดิบเยี่ยม” หนุนกำไรปีนี้ 592 ลบ. โบรกฯให้เป้า 2.76 บ.
AIE ออลไทม์ไฮ! “ไบโอดีเซลเพิ่ม-จัดการวัตถุดิบเยี่ยม” หนุนกำไรปีนี้ 592 ลบ. โบรกฯให้เป้า 2.76 บ.
1 เม.ย. 2564

ผู้สื่อข่าวรายงานว่า วันนี้ (1 เม.ย. 2564) ราคาหุ้น บริษัท เอไอ เอนเนอร์จี จำกัด (มหาชน) หรือ AIE ณ เวลา 11.42 น. ปรับตัวขึ้นมาอยู่ที่ระดับ 2.32 บาท บวกไป 0.30 บาท หรือขึ้นไป 14.85% ด้วยมูลค่าการซื้อขาย 540.34 ล้านบาท ส่งผลให้ราคาขึ้นไปทำออลไทม์ไฮ

โดยราคาหุ้นปรับตัวขึ้นร้อนแรงต่อเนื่อง อาจเป็นเพราะ บล.เอเชีย เวลท์ ประเมินว่า AIE จะสามารถทำกำไรเพิ่มขึ้นในปี 2564 โดยคาดว่ารายได้รวมจะอยู่ที่ 6,323 ล้านบาท เพิ่มขึ้น 15% จากงวดเดียวกันของปีก่อน และกำไรสุทธิอยู่ที่ 592 ล้าน บาท เติบโต 21.2% จากงวดเดียวกันของปีก่อน ซึ่งมีปัจจัยหนุนจาก
1) การสนับสนุนจากภาครัฐ ที่ปรับให้น้ำมันดีเซล B10 เป็นเกรดมาตรฐานแทน B7 ซึ่งคาดจะทำให้ ปริมาณการจำหน่ายน้ำมันไบโอดีเซลเพิ่มสูงขึ้นราว 18% จากงวดเดียวกันของปีก่อน
2) การจัดการวัตถุดิบและสินค้าอย่างมีประสิทธิภาพ โดยมีอัตราหมุนเวียนสินค้าที่ เร็วขึ้นที่ 20-30 วัน โดยแนะนำ “ซื้อ” ให้ราคาเป้าหมายที่ 2.76 บาท